Sesiunea de comunicări cu tematica „Medieval/ Postmedieval”, organizată de Centrul de Studii Medievale al UB și de Cercul de Studii Medievale al Facultății de Istorie a UB


Marți, 27 iunie 2023, Centrul de Studii Medievale al Universității din București și Cercul de Studii Medievale din cadrul Facultății de Istorie a UB au organizat sesiunea de comunicări cu tematica Medieval/ Postmedieval. Reuniunea științifică a avut loc online, prin intermediul platformei Google Meet.
Organizatorii sesiunii de comunicări au fost prof. univ. dr. Ecaterina Lung, cadru didactic la Facultatea de Istorie și director al Centrului de Studii Medievale, și conf. univ. dr. Luminița Diaconu, cadru didactic în cadrul Departamentului de Limba și Literatura Franceză al Facultății de Limbi și Literaturi Străine, secretar științific al Centrului de Studii Medievale și coordonator al colecției Mediaevalia.
La eveniment au participat masteranzi din cadrul programelor Istoria Artei și Filosofia Culturii și Studii Medievale.
Informații referitoare la manifestarea științifică au fost postate atât pe blogul științific al Centrului de Studii Medievale, cât și pe pagina de Facebook a acestuia.
